ZÁMER a PODMIENKY priameho nájmu majetku Žilinského samosprávneho kraja

**č. 03/2017/DA**

**Dopravná akadémia, Rosinská cesta 2, 010 08 Žilina** (ďalej len „vyhlasovateľ“) podľa § 9 a ods. 9 zákona č. 446/2001 Z. z. o majetku vyšších územných celkov v znení neskorších predpisov a v zmysle Zásad hospodárenia a nakladania s majetkom Žilinského samosprávneho kraja (ďalej len „Zásad“) zverejňuje **zámer prenajať časť** svojho dočasne prebytočného majetku **formou priameho nájmu.**

***Predmetom nájmu je nebytový priestor:***

telocvičňa (veľká hala) - o výmere 526 m2

telocvičňa (malá hala) - o výmere 207 m2

nebytové priestory (šatňa a hygienické zariadenia) – o výmere 26,5 m2

nachádzajúce sa v budove so súpis. číslom 3126, parcela KN-C č. 5589/82, nachádzajúce sa v katastrálnom území Žilina, zapísaná na LV č. 1954 .

**Podmienky priameho nájmu:**

1. **Najnižšia ponuková cena za predmet nájmu:**

**telocvičňa (veľká hala):** nájom 8,10 € / 1 hod. + služby spojené s nájmom 9,20 €/1hod., ***spolu*** 17,30 €/1 hodina (60 min.).

**telocvičňa (malá hala):** nájom  4,10 € /1 hod + služby spojené s nájmom 4,60 €/1hod., ***spolu*** 8,70 €/1 hod.(60 min.).

1. **Doba nájmu:** telocvične sa prenajímajú od 05.09.2017 do 30.06.2018, v pracovných dňoch od 16.00 hod. do 21.30 hod., v časovom trvaní 1 hodina a viac, v čase mimo školského vyučovania.
2. **Účel nájmu:** športová činnosť.
3. **Lehota na doručenie** cenových ponúk záujemcov je **do 23.08.2017 do 13.00 hod.** Ponuku treba predložiť na sekretariáte vyhlasovateľa alebo poštou na adresu: Dopravná akadémia, Rosinská cesta 2, 010 08 Žilina tak, aby bola zaevidovaná na sekretariáte vyhlasovateľa do 23.08.2017, do 13.00 hod.
4. **Ponuka uchádzača musí obsahovať:** meno, priezvisko, adresu fyzickej osoby, resp.

názov, sídlo a IČO právnickej osoby, zastúpenie, ponúkanú cenu a spôsob jej zaplatenia, účel využitia predmetu nájmu vzhľadom na predmet činnosti, ktorý záujemca bude na predmete nájmu vykonávať.

1. Ponuka musí byť v zalepenej obálke, označenej heslom „**Priamy nájom č. 03/2017, NEOTVÁRAŤ“**.
2. Obhliadku miesta nájmu je možné uskutočniť vo vopred dohodnutých termínoch podľa záujmu uchádzačov tak, že uchádzač nahlási svoj záujem o miestnu obhliadku predmetu nájmu telefonicky, na tel. číslo +421 905 586 370, Mgr. Márii Hubočanovej.
3. Vyhlasovateľ je oprávnený zmeniť alebo zrušiť podmienky nájmu, odmietnuť všetky predložené ponuky. Ďalej je oprávnený prideliť požadovaný termín (deň a hodinu) uchádzačovi, ktorý prejavil záujem už formou mailovej žiadosti a bol pravidelným nájomcom v predchádzajúcom období.
4. Každý uchádzač je oprávnený oboznámiť sa s identifikačnými údajmi predmetu nájmu, (list vlastníctva, prípadne iné písomnosti a skutočnosti viažúce sa k predmetu nájmu), u kontaktnej osoby: Mgr. Mária Hubočanová, tel. mobilné číslo +421905 586370, e-mail: mhubocanova@doaza.edu.sk. Uchádzač sa podaním svojej ponuky zaväzuje zachovať mlčanlivosť o všetkých skutočnostiach, o ktorých sa dozvie v súvislosti s procesom získania informácií ohľadom nájmu.
5. Vyhodnotenie predložených ponúk sa vykoná na Dopravnej akadémii, Rosinská cesta 2, 010 08 Žilina, komisionálne (najmenej traja členovia). S víťazom predloženej ponuky môže správca majetku so súhlasom predsedu Žilinského samosprávneho kraja uzatvoriť nájomnú zmluvu podľa dohodnutých podmienok.

V Žiline, dňa 17.07.2017

**Za vyhlasovateľa:** Ing. Mária Vítová, PhD.

 poverená vedením DA